MOJA MAJKA

Meni je moja majka najljepša na svijetu. Ja ju jako volim, a znam da i ona mene voli. Svugdje me vodi sa sobom i kupuje mi što god poželim.

Ponekad me malo živcira, ali to me brzo prođe. Ne znam kako bih živjela bez nje. Niti jedna druga mama nju ne bi mogla zamijeniti.

Veseli se mojim dobrim ocjenama i svakom mom uspjehu.

Često mi priča o svom djetinjstvu, a ja to volim slušati.

Ponekad se ne slažem s njom, ali moram ju slušati jer je ipak ona moja mama.

 Anamarija Šiškov 2.a

Majka

Jedne večeri dok je moja mama gledala televiziju, ja sam je jako zagrlila. Ona se najprije iznenadila, zatim se nasmijala i zagrlila me.

Upitala sam je hoće li igrati sa mnom igricu „ Uno“?

Mama je rekla da ne može jer je jako umorna. Ja sam se rastužila. Kad je mama to vidjela rekla mi je da će ipak igrati sa mnom.

Bila sam jako sretna. Poljubila sam mamu i rekla sam joj da je ona najbolja mama na svijetu. Mama me poljubila i poželjela mi laku noć.

 Daniela Galić 2.a

Moja majka

Moja majka se zove Ljubica i znam da jako voli ljubičice. Ima smeđe oči, a na licu topao osmijeh. Ima i svjetložutu kosu. Moja mama nosi u svom srcu iskrenu majčinsku ljubav i to samo za mene. I ja nju jako volim i svaki dan joj to govorim.

Ponekad se naljuti na mene, ali već slijedećeg trena kaže da sam joj ja sve na svijetu.

Draga je i nježna prema svim ljudima. Posebno se brine za mene. Kad god sam tužna samo me ona može utješiti. Kad sam bolesna bdije nada mnom cijelu noć. Ljubav moje majke se ne može ni sa čim mjeriti.

 Laura Kovač 2.a

Majka

Moja majka se zove Suzana. Ima lijepe smeđe oči i jako me voli.

Ima crnu kosu, a na licu joj je uvijek osmijeh.

Kad god pogledam svoju majku kažem u sebi:

„ Nije li ona najljepša mama na svijetu?“

I ja nju jako volim i često razmišljam kako mi je ona nešto najvažnije na svijetu.

Kad dođe umorna s posla, ja sam tako sretna što je vidim da se osjećam kao da sam dobila krila. U tom trenu bih sve učinila za svoju mamu.

 Ema Perović 2.a

Mama

Moja mama se za mene brine već devet godina. Ja ju zbog toga jako volim. Mama je važna u mom životu i volim kad se brine za mene, ali ipak neke stvari želim raditi sam.

Ja svoju mamu doživljavam i kao osobu koja me je puno naučila o prirodi i o svijetu oko mene.

Sve probleme i nesuglasice rješavamo razgovorom i dogovorom.

 Luka Borović 2.a

Moja mama

Moja mama se zove Anita. Ona ima plavu kosu i lijepe smeđe oči.

Moja mama ima crvene usne i nježne, blage ruke.

Ona mene mazi i pazi.

Čuva me kad sam bolestan i kad sam u nevolji.

 Ante Skender 2.a

Moja majka

Jednog dana smo moja mama i ja bile u šetnji. Na povratku kući dogovorile smo se da trebamo pospremiti kuću. Trebale smo početi od namještanja kreveta.

Ali u tom trenutku mama se sjetila da hitno mora spremiti ručak jer je bilo već jako kasno. Rekla mi je da ja pospremim svoju sobu, a da će ona svoju poslije. Ja sam tako i napravila, ali kad sam bila gotova sa svojom sobom otišla sam u maminu.

Pospremila sam joj krevet i složila pidžamu. Sjetila sam se kako meni mama svaki put kad sam na treningu to isto napravi. Zato sam je htjela iznenaditi.

Kad sam bila gotova pozvala sam mamu u spavaću sobu i kad je vidjela sve spremljeno jako se iznenadila.

Zagrlila me je i izljubila. Bile smo sretne, moja mama i ja.

 Vinka Garbin 2.a